
PËR PËRCAKTIMIN E SPECIFIKIMEVE TEKNIKE TË TABELAVE TË EMËRTIMEVE TË PARQEVE, shesheve, BULEVARDEVE E RRUGËVE DHE TË NUMËRTIMEVE TË NDËRTESAVE

Në mbështetje të nenit 100 të Kushtetutës dhe të nenit 27 të ligjit nr.9270, datë 29.7.2004 “Për sistemin e adresave”, me propozimin e Ministrit të Brendshëm, Këshilli i Ministrave

VENDOSI:

1. Përcaktimin e formës, të përmasave, materialit, llojit e të shkrimit dhe përmasave të shkronjës në tabelat që do të përdoren për emërtimin e një parku, sheshi, bulevardi, rruge ose rrugice, sipas aneksit 1, që i bashkëlidhet këtij vendimi.
2. Përcaktimin e formës, të përmasave, llojit dhe lartësisë së shkrimit në tabelat që do të përdoren për numërtimin e një ndërtese, hyrjeje dhe apartamenti, sipas aneksit 2, që i bashkëlidhet këtij vendimi.
3. Ngarkohen Ministria e Brendshme dhe njësitë e qeverisjes vendore për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI 
Sali  Berisha

ANEKSI 1

I. Materiali
a) Materiali i tabelës për emërtimin e një parku, sheshi, bulevardi është mermer/granit.
b) Materiali i tabelës për emërtimin e një rruge ose rrugice është aliazh alumini, i rezistueshëm në përkulje.
Struktura e aliazhit të aluminit vishet me një material prapareflektive të klasit të 1.
Mbishkrimi realizohet me printim dhe pjekje në sfondin e bardhë të materialit prapareflektiv.
Garancia jo më pak se 7 vjet.
II. Forma dhe përmasat
a) Tabela për emërtimin e një parku, sheshi, bulevardi ka formën drejtkëndore, me përmasa: gjatësia 700 mm, gjerësia 300 mm dhe trashësia 20 mm, sipas figurës nr.1.

b) Tabela për emërtimin e një rruge ose rrugice ka formë drejtkëndore, me përmasa: gjatësia 700 mm, gjerësia 250 mm dhe trashësia 3 mm, sipas figurës nr.2.

[image: FIG2]
										Fig.2

c) Në njësitë e qeverisjes vendore, ku banojnë minoritete kombëtare dhe kur ka kërkesë, tabelat do të shkruhen në dy gjuhë, duke iu përmbajtur specifikimeve teknike të tabelave dhe duke ruajtur të njëjtën madhësi shkronje për të dyja gjuhët.
III. Lloji i shkrimit
a) Lloji i shkrimit në tabelën për emërtimin e një parku, sheshi ose bulevardi është arial bold, me gdhendje, me shkronja të mëdha shtypi, sipas figurës nr.3.

								Fig.3

b) Lloji i shkrimit në tabelën për emërtimin e një rruge ose rrugice është arial bold. Mbishkrimi përbëhet nga shkronja të mëdha shtypi me ngjyrë të zezë, mbi sfond me ngjyrë të bardhë, të stampuara me një reliev me lartësi 1,5 mm dhe kornizë të tabelës me ngjyrë të zezë, sipas figurës nr.4.

Fig.4


IV. Formati i shkrimit
Në tabelat për emërtim, përmasa e germës është si vijon:
- Për emërtime deri në 10 germa, lartësia e germës është 60 mm;
- Për emërtime nga 11 germa deri në 20 germa, lartësia e germës është 40-50 mm;
- Për emërtime mbi 20 germa, lartësia e germës është deri në 40 mm.


ANEKSI 2
I. Materiali
a) Materiali i tabelës për emërtimin dhe numërtimin e një ndërtese, hyrjeje dhe apartamenti është aliazh alumini, i rezistueshëm në përkulje.
Struktura e aliazhit të aluminit vishet me një material prapareflektive të klasit të 1. Mbishkrimi realizohet me printim dhe pjekje në sfondin e bardhë të materialit prapareflektiv. Garancia jo më pak se 7 vjet.
II. Forma dhe përmasat
a) Tabela me një ose/dhe dy shifra për numërtimin e një ndërtese ka formë drejtkëndore dhe përmasa: gjatësia 150 mm, gjerësia 150 mm dhe trashësia 2 mm sipas figurës nr.1.

Fig.1

b) Tabela me tre ose/dhe katër shifra për numërtimin e një ndërtese ka formë drejtkëndore me përmasa, gjatësia 250 mm, gjerësia 150 mm dhe trashësia 2 mm, sipas figurës nr.2 më poshtë:

Fig.2




c) Tabela për numërimin e një hyrjeje ka formë drejtkëndore me përmasa, gjerësia 150 mm, gjatësia 100 mm dhe trashësia 2 mm sipas figurës nr.3

Fig.3

d) Tabela për numërtimin e një apartamenti ka formë drejtkëndore me përamsda gjatësia 50 mm, gjerësia 50 mm dhe trashëdia 2 mm, sipas figurës nr.4.

III. Lloji dhe formati i shkrimit
Mbishkrimi i tgabelës përbëhet nga numra arabë.
Çdo numër është me ngjyrë të zezë mbi sfond me ngjyrë të bardhë, të stampuar me një reliev me lartësi 1.5 mm.
Lloji i shkrimit të jetë Times New Roman dhe lartësia e numrit 88 mm, sipas figurës nr.5.

